
                                                                                                                     Ravne na Koroškem, 16. 5. 2022
Zadeva: Vabilo na delavnico, za otroke v starosti 3.leta, ki niso vključeni v vrtec, iz Zgornje Mežiške doline, dne 26. 5. 2022.
Spoštovani predšolski otroci in starši.

Zgornja Mežiška dolina ima bogato tradicijo pridobivanja in predelave svinčeve rude. Kopanje in predelave svinčene rude je dolga leta gnala razvoj tukajšnjih krajev, še danes pa je predelava rabljenih akumulatorskih baterij vodilna panoga v dolini. V dolgih letih delovanja je industrija v dolini pustila tudi negativne posledice v obliki onesnaženja okolja, saj so predvsem tla še danes močno onesnažena s svincem in nekaterimi drugimi težkimi kovinami. 

Leta 2007 je država Slovenija pričela izvajati različne ukrepe s katerimi želi zmanjšati izpostavljenost prebivalcev onesnaženosti iz okolja in jim izboljšati pogoje za bivanje na tem območju.
V teh letih smo izvajali številne ukrepe in pripravili različne informativne materiale za otroke in mlade družine. V sozvočju z ostalimi programi v vrtcih se otroci učijo tudi spretnosti varovanja zdravja pri življenju v okolju s svincem. Da bi tudi vam predstavili delček informacij, vas vabimo na srečanje v Vrtcu Kralj Matjaž, Črna na Koroškem. Na srečanju bomo sodelovali predstavniki Nacionalnega inštituta za javno zdravje (NIJZ) OE Ravne in vzgojiteljice vrtca. Imeli boste tudi priložnost spoznati vrtec in dogajanje v njem.

Na predvideni delavnici vam želimo podati nekaj osnovnih napotkov o tem kako ravnati, da smo tem manj izpostavljeni svincu iz onesnaženega okolja in kako varovati zdravje pred njegovimi škodljivimi vplivi. V kratkem pogovoru s predstavitvijo bi vam na kratko opisali informatiko, odgovorili na morebitna vprašanja in vam predali nekaj izmed pripravljenih informativnih izdelkov. 

Otroci, pripeljite svoje starše dne, 26. 5. 2022, ob 17. uri, v Vrtec Kralj Matjaž. 

Zaradi lažje organizacije delavnice in nabave potrebnih sestavin vas prosimo, da svojo udeležbo potrdite na tel. št.: 02/8705 619 ali 041/654-455 ali preko e-pošte: helena.pavlic@nijz.si najkasneje do 23. 5. 2022. Hvala.
S seboj imejte copate za otroka in odrasle. 

Veselimo se srečanja z vami in vas lepo pozdravljamo,







Neda Hudopisk, dr.med., spec. javnega zdravja






     Predstojnica NIJZ OE Ravne na Koroškem

